Suchinthana/ta-wikipedia huggingface dataset:
மணச்சநல்லூர் ஊராட்சி ஒன்றியம்

மண்ணச்சநல்லூர் ஊராட்சி ஒன்றியம் , தமிழ்நாட்டின் திருச்சிராப்பள்ளி மாவட்டத்தில் உள்ள பதினான்கு   ஊராட்சி ஒன்றியங்களில் ஒன்றாகும். மண்ணச்சநல்லூர்  ஊராட்சி   ஒன்றியம் முப்பத்தி ஐந்து   ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் மண்ணச்சநல்லூரில் இயங்குகிறது

மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, மணச்சநல்லூர் ஊராட்சி ஒன்றியத்தின் மொத்த மக்கள் தொகை 1,53,865  ஆகும்.

ஊராட்சி மன்றங்கள்
மண்ணச்சநல்லூர்  ஊராட்சி ஒன்றியத்தில் உள்ள முப்பத்தி ஐந்து கிராம ஊராட்சி மன்றங்களின் விவரம்; 

94. கரியமாணிக்கம்
அய்யம்பாளையம்
அழகியமணவாளம்
ஆய்குடி
இருங்களூர்
இனாம்கல்பாளையம்
இனாம்சமயபுரம்
எண். 2 கரியமாணிக்கம்
எதுமலை
ஓமாந்தூர்
கிளியநல்லூர்
கூத்தூர்
கொணலை
கோவத்தகுடி
சனமங்கலம்
சிறுகனூர்
சிறுகுடி
சிறுப்பத்தூர்
சீதேவிமங்கலம்
தத்தமங்கலம்
தளுதாளப்பட்டி
திருப்பட்டூர்
திருப்பைஞ்சீலி
திருவாசி
திருவெள்ளரை
தீராம்பாளையம்
பாலையூர்
பிச்சாண்டார்கோவில்
பூனாம்பாளையம்
பெரகம்பி
மாதவபெருமாள்கோவில்
மேல்பத்து
வலையூர்
வாழையூர்
வெங்கங்குடி

மேற்கோள்கள்

வெளி இணைப்புகள்
 திருச்சிராப்பள்ளி மாவட்டத்தின் 14  ஊராட்சி ஒன்றியங்களின் வரைபடம்

இதனையும் காண்க
 தமிழக ஊராட்சி ஒன்றியங்கள்
 தமிழ்நாடு ஊரக வளர்ச்சி மற்றும் ஊராட்சித் துறை
 தமிழ்நாடு உள்ளாட்சி அமைப்புகள்
 தமிழ்நாடு உள்ளாட்சி மன்றங்கள்

	
திருச்சிராப்பள்ளி மாவட்ட ஊராட்சி ஒன்றியங்கள்
சி. விஜயபாஸ்கர்

சி. விஜயபாஸ்கர் (C. Vijayabaskar) (பிறப்பு: ஏப்ரல் 8,1974) அனைத்திந்திய அண்ணா திராவிட முன்னேற்றக் கழகத்தைச் (அதிமுக) சேர்ந்த தமிழக அரசியல்வாதி ஆவார். 2011 முதல் 2021 வரை தமிழ்நாட்டின் சுகாதார அமைச்சராகவும் இருந்தார். இவர் புதுக்கோட்டை மாவட்டம், விராலிமலை சட்டமன்றத் தொகுதியில்  இருந்து தமிழ்நாடு சட்டமன்ற உறுப்பினராக தேர்ந்தெடுக்கப்பட்டுள்ளார். இதே தொகுதியில் 2011,2016 மற்றும் 2021 சட்டமன்ற பொதுத் தேர்தல்களில் வெற்றி பெற்றுள்ளார். இதற்கு முன்பு 2001-ல் புதுக்கோட்டை தொகுதியில்   இருந்து தேர்ந்தெடுக்கப்பட்டுள்ளார்.

தனிப்பட்ட வாழ்க்கை 
சி.விஜயபாஸ்கர் 1974 ஆம் ஆண்டு ஏப்ரல் 8 ஆம் தேதி தமிழ்நாடு மாநிலத்தின் புதுக்கோட்டை மாவட்டத்தில் உள்ள இலுப்பூரில் ஆர்.சின்னதம்பி என்பவருக்கு மகனாகப் பிறந்தார். சிதம்பரம், இராசா முத்தையா அரசு மருத்துவக் கல்லூரி மற்றும் மருத்துவமனையில் தனது மருத்துவ கல்வியை முடித்தார்.  இவர் ரம்யா என்பவரை மணந்தார். .ந்த தம்பதியருக்கு இரண்டு பெண் குழந்தைகள் உள்ளனர்.

சர்ச்சைகள் 
ஏப்ரல் 2017 இல் அமைச்சராக இருந்த காலகட்டத்தில் இவரது வீட்டில் வருமான வரி சோதனை நடத்திய அதிகாரிகளுக்கு இடையூறு விளைவித்ததாகக் கூறப்பட்டதால், அவரது சக அமைச்சர்களான ஆர். காமராஜ் மற்றும் உடுமலை கே. ராதாகிருஷ்ணன் ஆகியோருக்கு எதிராக முதல் தகவல் அறிக்கைகள் தாக்கல் செய்யப்பட்டன. இருப்பினும்  தகுந்த ஆதாரங்கள் இல்லாததால் அவை ரத்து செய்யப்பட்டன. இவர் 2018 ஆம் ஆண்டில் மத்திய புலனாய்வுப் பிரிவின் மேலதிக விசாரணையை எதிர்கொண்டார். 

விஜயபாஸ்கர் ஏப்ரல் 2017 இல் மாநில சுகாதார அமைச்சராக இருந்த போது அவரது வீட்டில் மேற்கொள்ளப்பட்ட வருமான வரி சோதனையில், சென்னையின் ஆர். கே. நகர் சட்டமன்றத் தொகுதிக்கான இடைத்தேர்தலின் போது தனது கட்சி வேட்பாளரான டி. டி. வி தினகரன் சார்பாக வாக்காளர்களுக்கு தலா 4,000 வீதம் ரூ 89 கோடியை லஞ்சம் கொடுப்பதற்கான நோக்கத்தை வெளிப்படுத்தும் தெளிவான ஆவணங்கள் கண்டுபிடிக்கப்பட்டதாக வருமான வரித்துறை அறிக்கையில் கூறப்பட்டிருந்தது.

அ. தி. மு. க  தலைமையிலான தமிழக அரசில் தனது ஐந்தாண்டு காலப்பகுதியில் சட்டவிரோதமாக 27 கோடி ரூபாய் மதிப்புள்ள சொத்துக்களை வாங்கியதாக விஜயபாஸ்கர் மீது கண்காணிப்பு மற்றும் ஊழல் தடுப்பு இயக்குநரகம் (டிவிஏசி) வழக்கு பதிவு செய்தது.  அவரது மனைவியையும் இவ்வழக்கில் சேர்க்ப்பட்டுள்ளார். மேலும் அவருக்கும் அவரது குடும்பத்தினருக்கும் சொந்தமானதாகக் கூறப்படும் பல்வேறு இடங்களில் 2021 அக்டோபர் 18 அன்று மேலும் சோதனைகள் நடத்தப்பட்டன.

மேற்கோள்கள் 

16 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
தமிழ்நாட்டு மருத்துவர்கள்
புதுக்கோட்டை மாவட்ட நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
1974 பிறப்புகள்
சசீந்திரன் முத்துவேல்

சசீந்திரன் முத்துவேல் (Sasindran Muthuvel) பப்புவா நியூ கினியின் அரசியல்வாதியும், தொழிலதிபரும் ஆவார். தமிழ்நாட்டில் பிறந்த இவர் இவர் 2012 ஆம் ஆண்டு முதல் மேற்கு நியூ பிரிட்டன் மாகாணத்தில் ஆளுநராகவும், அம்மாகாணத்தைப் பிரதிநிதித்துவப் படுத்தும் நாடாளுமன்ற உறுப்பினராகவும் உள்ளார்.

வாழ்க்கைக் குறிப்பு
தமிழ்நாடு, சிவகாசியில் பிறந்த சசீந்திரன் பெரியகுளம், தமிழ்நாடு வேளாண்மைப் பல்கலைக்கழகத்தில் படித்து பட்டம் பெற்றார். மலேசியாவில் சிறிது காலம் பணியாற்றிய பின்னர் 1999 ஆம் ஆண்டில் பப்புவா நியூ கினி சென்று மேற்கு நியூ பிரிட்டன் மாகாணத் தலைநகர் கிம்பேயில் உள்ள தனியார் சில்லறை விற்பனைக் கடைகளை நடத்தும் நிறுவனம் ஒன்றில் பணியாற்றினார். 2000 ஆம் ஆண்டில் இந்நிறுவனம் மூடப்படவே, அந்நிறுவனத்தின் ஹமாமாஸ் டிரேடிங் என்ற கடை ஒன்றை இவர் குத்தகைக்கு எடுத்து நடத்தத் தொடங்கி, அதன் உரிமையாளர் ஆனார்.

அரசியலில்
2012 ஆம் ஆண்டு நாடாளுமன்றத் தேர்தலில் இவர் புதிதாக ஆரம்பிக்கப்பட்ட கூட்டு சீர்திருத்தக் கட்சியின் சார்பில் மேற்கு நியூ பிரிட்டன் மாகாண வேட்பாளராகப் போட்டியிட்டு 24,853 வாக்குகள் பெற்று வெற்றி பெற்று நாடாளுமன்றம் சென்றார். மாகாண ஆளுநராகவும் நியமிக்கப்பட்டார். பப்புவா நியூ கினியில் நாடாளுமன்ற உறுப்பினராகத் தெரிவு செய்யப்பட்ட முதலாவது இந்தியர், மற்றும் முதலாவது தமிழர் என்ற பெருமைகளை இவர் பெற்றார்.

விருதுகள்
வெளிநாடு வாழ் இந்தியருக்கு ஆண்டு தோறும் இந்திய அரசு வழங்கும் பிரவாசி பாரதீய சம்மான் விருது சசீந்திரன் முத்துவேலுக்கு 2014 ஆம் ஆண்டு வழங்கப்பட்டது.
இந்தியாவின் நான்காவது உயரிய குடியியல் விருதான பத்மஶ்ரீ விருதை, பொது அலுவல் துறையில் சிறப்பான பங்களிப்பிற்காக 2024ஆம் ஆண்டு பெற்றார்.

மேற்கோள்கள் 

பப்புவா நியூ கினி அரசியல்வாதிகள்
வாழும் நபர்கள்
விருதுநகர் மாவட்ட நபர்கள்
1974 பிறப்புகள்
பொது அலுவல்களுக்காகப் பத்மசிறீ விருதுபெற்றவர்கள்
பத்மசிறீ விருது பெற்ற தமிழர்கள்
எருமைப்பட்டி ஊராட்சி ஒன்றியம்

எருமைப்பட்டி ஊராட்சி ஒன்றியம் , தமிழ்நாட்டின்   நாமக்கல் மாவட்டத்தில் உள்ள பதினைந்து   ஊராட்சி ஒன்றியங்களில்  ஒன்றாகும்.  எருமைப்பட்டி ஊராட்சி ஒன்றியம் இருபத்தி நாலு ஊராட்சி மன்றங்களைக் கொண்டுள்ளது. சேந்தமங்கலம் வட்டத்தில் உள்ள எருமைப்பட்டி ஊராட்சி ஒன்றியத்தின் வட்டார வளர்ச்சி அலுவலகம் எருமைப்பட்டியில் இயங்குகிறது.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி,  எருமைப்பட்டி ஊராட்சி ஒன்றியத்தின் மொத்த மக்கள் தொகை 93,570 பேர் ஆவர்.  அதில்  பட்டியல் இன மக்களின் தொகை 27,054 பேர் ஆக உள்ளது.  பட்டியல் பழங்குடி மக்களின்  தொகை 435 பேர் ஆக உள்ளது.

ஊராட்சி மன்றங்கள்
எருமைப்பட்டி ஊராட்சி ஒன்றியத்தில் உள்ள இருபத்தி நான்கு ஊராட்சி மன்றங்களின் விவரம்;

 அழங்காநத்தம்
 போடிநாயக்கன்பட்டி 
 பொம்மசமுத்திரம் 
 தேவராயபுரம்  
 காவக்காரன்பட்டி 
 கொடிக்கால்புதூர் 
 கோணங்கிப்பட்டி
 மேட்டுப்பட்டி  
 முத்துகாபட்டி  
 முட்டாஞ்செட்டி  
 பழையபாளையம்  
 பவித்திரம்  
 பவித்திரம் புதூர்  
 பெருமாபட்டி  
 பொட்டிரெட்டிப்பட்டி 
 புதுக்கோட்டை   
 ரெட்டிப்பட்டி  
 செவந்திபட்டி  
 சிவநாயக்கன்பட்டி  
 திப்ரமாதேவி 
 வடவாத்தூர் 
 வலவந்தி   
 வரதராஜபுரம் 
 வராகூர்

வெளி இணைப்புகள்
  நாமக்கல் மாவட்ட ஊராட்சி ஒன்றியங்களின் வரைபடம்

இதனையும் காண்க
 தமிழக ஊராட்சி ஒன்றியங்கள்
 தமிழ்நாடு ஊரக வளர்ச்சி மற்றும் ஊராட்சித் துறை
 தமிழ்நாடு உள்ளாட்சி அமைப்புகள்
 தமிழ்நாடு உள்ளாட்சி மன்றங்கள்

மேற்கோள்கள்

	
நாமக்கல் மாவட்ட ஊராட்சி ஒன்றியங்கள்
ஈரோடு ஊராட்சி ஒன்றியம்

ஈரோடு ஊராட்சி ஒன்றியம் , தமிழ்நாட்டின்  ஈரோடு மாவட்டத்தில் உள்ள பதினான்கு  ஊராட்சி ஒன்றியங்களில் ஒன்றாகும்.  ஈரோடு  ஊராட்சி ஒன்றியம், பதின்னொன்று  ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் ஈரோட்டில் இயங்குகிறது.

ஊராட்சி மன்றங்கள்
ஈரோடு ஊராட்சி ஒன்றியத்தில் உள்ள 6 ஊராட்சி மன்றங்களின் விவரம்;

 எலவமலை  
 கதிராம்பட்டி  
 கூரப்பாளையம் 
 மேட்டுநாசுவம்பாளையம்
 பிச்சாண்டம்பாளையம்  
 பேரோடு

வெளி இணைப்புகள்
  ஈரோடு மாவட்ட ஊராட்சி ஒன்றியங்களின் வரைபடம்

இதனையும் காண்க
 தமிழக ஊராட்சி ஒன்றியங்கள்
 தமிழ்நாடு ஊரக வளர்ச்சி மற்றும் ஊராட்சித் துறை
 தமிழ்நாடு உள்ளாட்சி அமைப்புகள்
 தமிழ்நாடு உள்ளாட்சி மன்றங்கள்

மேற்கோள்கள்

	
ஈரோடு மாவட்ட ஊராட்சி ஒன்றியங்கள்
தாளவாடி ஊராட்சி ஒன்றியம்

தாளவாடி ஊராட்சி ஒன்றியம், இந்தியாவின் தமிழ்நாட்டின்  ஈரோடு மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும்.  தாளவாடி ஊராட்சி ஒன்றியம் பத்து ஊராட்சி மன்றங்களைக் கொண்டுள்ளது. தாளவாடி வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம்  தாளவாடியில் இயங்குகிறது. தாளவாடி நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, தாளவாடி ஊராட்சி ஒன்றியத்தின் மொத்த மக்கள் தொகை 63,359 ஆகும். அதில்  பட்டியல் இன மக்களின் தொகை 12,444 ஆக உள்ளது.  பட்டியல் பழங்குடி மக்களின் தொகை 5,900 ஆக உள்ளது.

ஊராட்சி மன்றங்கள்
தாளவாடி ஊராட்சி ஒன்றியத்தில் உள்ள பத்து ஊராட்சி மன்றங்களின் விவரம்;
 பையண்ணபுரம் 
 கேர்மாளம்
 ஆசனூர்  
 இக்கலூர்
 மல்லாங்குழி
 நெய்தாளபுரம் 
 தலமலை 
 திகிநாரை
 தாளவாடி 
 திங்களூர்

வெளி இணைப்புகள்
  ஈரோடு மாவட்ட ஊராட்சி ஒன்றியங்களின் வரைபடம்

இதனையும் காண்க
 தமிழக ஊராட்சி ஒன்றியங்கள்
 தமிழ்நாடு ஊரக வளர்ச்சி மற்றும் ஊராட்சித் துறை
 தமிழ்நாடு உள்ளாட்சி அமைப்புகள்
 தமிழ்நாடு உள்ளாட்சி மன்றங்கள்

மேற்கோள்கள்

	
ஈரோடு மாவட்ட ஊராட்சி ஒன்றியங்கள்
ஏடீசுக் கொசுவினம்

எடீசு (இலங்கை வழக்கு: ஈடிசு, ஆங்கிலம்: Aedes) என்பது கொசுவினத்தில் ஓர் உள்ளினம். இவ்வினம்  முதலில் வெப்பமண்டலத்திலும் மென்வெப்ப மண்டலத்திலும் காணப்பட்டது, ஆனால் இப்பொழுது அண்டார்ட்டிக்காவைத்தவிர மற்றெல்லாக் கண்டங்களிலும் பரவிக் காணப்படுகின்றது. மாந்தர்களின் செயற்பாடுகளால் சில இனங்களில் இப்பரவல் நடந்துள்ளது. ஏடீசு இனத்தில் 700 வகைகள் உள்ளன. ஏடீசு அல்போபிக்டசு (Aedes albopictus) என்னும் வீரியமான இனம் தென்-வட அமெரிக்காவில் இருந்து பயன்படுத்தப்பட்ட டயர் வணிகத்தின் (used-tire trade) வழி பரவியுள்ளது. யோஃகன் வில்லெம் மெய்கன் (Johann Wilhelm Meigen) என்பவரால் 1818 இல் முதன்முதலாக விளக்கப்பட்டு அவர் இட்டப் பெயரே ஏடீசு என்பது. இச்சொல் கிரேக்க மொழியில் இனிமையற்ற, அருவருப்பூட்டும் என்னும் பொருளில் அமைந்த சொல்லாகிய  ἀηδής, aēdēs என்பதில் இருந்து பெற்றது. இவ்வினத்தில் சில வகைகள் கடுமையான நோயை ஊட்டும் தெங்கி (டெங்கு) காய்ச்சலையும், சிக்குன்குனியாவையும், மஞ்சக்காய்ச்சலையும் (yellow fever) ஊட்டுகின்றன. இவை மட்டுமன்றி அண்மையில் அறியப்பட்ட, மாங்காய்த்தலை போன்ற பிறவிக்குறைபாடுகளை ஊட்டும் சிக்கா (Zika) வைரசையும் தாங்கிவருவனவாகவும் உள்ளன.  பாலினேசியாவில் ஏடீசு பாலினேசியென்சிசு (Aedes polynesiensis) என்னும் இனம் யானைக்கால் நோயை (human lymphatic filariasis) உண்டாக்குவதாகவும் உள்ளது

ஏடீசு இனக் கொசுக்களை ஓவித்திராப்பு என்னும் கருவிவழி கண்டுபிடிக்கவும் கண்காணிக்கவும் முடியும்.

மஞ்சக்காய்ச்சலை ஊட்டும் எடீசு எகிப்தி (Aedes aegypti) இனத்தின் மரபணுமுழுமத்தை (genome) பிராடுக் கழகமும் (Broad Institute) மரபணுமுழும ஆராய்ச்சிக் கழகமும் (The Institute for Genomic Research) கண்டு வரிசைப்படுத்தியுள்ளன. முதலில் ஆகத்து 2005 இல் முதற்கட்ட வரிசையையும் அதன் அலசலையும் செய்து சூன் 2007 இல் வெளியிட்டது  குறிப்புகள் சேர்க்கப்பட்ட மரபணு முழுமம் வெக்டர்பேசு (VectorBase) என்னும் இடத்தில் கிடைக்கின்றது.

அடையாளக்கூறுகள் 
ஏடீசுக் கொசுக்களின் உடலிலும் கால்களிலும் கறுப்பும் வெள்ளையுமான குறிகள் காணும்படியாக இருக்கும். பெரும்பாலான மற்ற கொசுவினங்கள் போலன்றி இவை பகலில் மட்டுமே உலாவந்து கடிக்கும். காலையிலும் மாலை சாயுங்காலப்பொழுதிலுமே அதிகமாக கடிக்கின்றன

நோயூட்டுவதில் இவற்றின் பங்கு 
ஏடீசு இனத்தைச் சேர்ந்த கொசுகள் நோயூட்டும் நுண்ணுயிர்களையும் நுண்மங்களையும் தாங்கிவருகின்றன. ஏடீசு இனத்தில் இரண்டுவகையானவை, ஏடீசு எகிப்தி என்னும் இனமும், ஏடீசு அல்போபிக்டசு என்னும் இனமும் தெங்குக் காய்ச்சல், மஞ்சக்காய்ச்சல், மேற்கு நைல் காய்ச்சல், சிக்குன்குனியா, குதிரைக்கு ஏற்படும் மண்டைநோய் முதலியவற்றை உண்டாக்குகின்றன.

அடிக்குறிப்புகளும் மேற்கோள்களும்

வெளியிணைப்புகள் 
 Singapore Government dengue site that describes the mosquito 

 
ஈ-கொசு குடும்பங்கள்
காலியம் (II) சல்பைடு

காலியம் (II) சல்பைடு (Gallium(II) sulfide) என்பது GaS என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். காலியம் மற்றும் கந்தகம் சேர்ந்து இச்சேர்மம் உருவாகிறது. Ga-Ga பிணைப்பு இடைவெளி 248 பைக்கோ மீட்டர் நீளமுள்ள Ga24+ அலகுகளைக் கொண்ட அறுகோண அடுக்கு கட்டமைப்பிலிருந்து சாதாரண நிலை காலியம் (II) சல்பைடு உருவாக்கப்படுகிறது. இத்தகைய அடுக்கு கட்டமைப்புகளை GaTe, GaSe மற்றும் InSe சேர்மங்களில் காணமுடியும். இயல்புக்கு மாறான சிற்றுறுதி நிலைப்புத்தன்மையுடைய உருக்குலைந்த  உர்ட்சைட் வடிவ காலியம் (II) சல்பைடை கரிமவுலோக வேதியியல் ஆவிப்படிவு முறையைப் பயன்படுத்தி தயாரித்தார்கள்.  இரண்டு-மூன்று-பியூட்டைல் காலியம் இருதையோ கார்பமேட்டுகள் கரிமவுலோக முன்னோடிகளாக இருந்தன. உதாரணமாக GaAs மீது GatBu2(S2CNMe2) மேலொழுங்கு செய்யப்பட்டது. இம்முறையில் உருவான காலியம் (II) சல்பைடின் கட்டமைப்பு உண்மையெனக் கொள்ளத்தக்க Ga2+ S2− வடிவமாக உள்ளது.

மேற்கோள்கள் 

WebElements

காலியம் சேர்மங்கள்
மோனோசல்பைடுகள்
மீப்பெரும் கண்டம்

நிலவியலில், மீப்பெருங்கண்டம் (supercontinent) எனப்படுவது  ஒரே பெரும் நிலப்பகுதியாக அமைக்கப்படக் கூடிய  புவியின் கண்டத் தொகுதிகள் அல்லது கிரேட்டான்களின் தொகுதியாகும்.  இருப்பினும், மீப்பெருங்கண்டத்தின் வரையறுப்பு குழப்பமானதாகவே உள்ளது. பி. எஃப். ஆஃப்மேன் போன்ற பல நிலவியல் அறிவியலாளர்கள் "மீப்பெருங்கண்டம்" என்பதற்கு "கிட்டத்தட்ட அனைத்து கண்டங்களின் கொத்தாக்காம்" எனவே கொள்கின்றனர். இந்த வரையறுப்பு பல விளக்கங்களுக்கு வழி வகுக்கின்றது.  முதல் வரையறையின்படி, கோண்டுவானா (அல்லது கோண்டுவானாலாந்து) மீப்பெருங்கண்டமல்லா; ஏனெனில் உள்ளடங்கிய பால்டிக்கா, லாரென்சியா, சைபீரியா நிலப்பகுதிகள் ஒரே நேரத்தில் தனித்தனியே பிரிந்து இருந்தன. இந்த கண்டப் பகுதிகள் அனைத்தும் ஒன்றுக்கொன்று மிக நெருக்கமாக இருந்தபோது இவற்றிற்கு கொடுக்கப்பட்ட கூட்டுப் பெயரே பாஞ்சியா ஆகும். எனவே பாஞ்சியா ஓர் மீப்பெருங்கண்டமாகும். ரோஜர்சு, சந்தோஷ் (2004) கூற்றுப்படி தற்காலத்தில்  மீப்பெருங்கண்டம் எதுவும் இல்லை. நிலவியல் வரலாற்றில் பலமுறை மீப்பெருங்கண்டங்கள் இணைந்தும் பிரிந்தும் உள்ளன. கண்டங்களின் நிலைகள் துல்லியமாக சுராசிக் காலத்திலிருந்து அறியப்படுகின்றன. ஆனால்,  முன்னால், கண்டங்களின் துல்லியமான நிலைகள் கிடைக்கவில்லை.

மேற்சான்றுகள்

வெளி இணைப்புகள்
The Paleomap Project — Christopher R. Scotese
 

மீப்பெரும் கண்டங்கள்
கண்டங்கள்
நச்சுக்கொட்டை கீரை

நச்சுக்கொட்டை கீரை (Pisonia) என்பது அஞ்சு மணி செடிவகையைச் சார்ந்த பூக்கும் தாவரம் ஆகும். இதன் குடும்பப்பெயர் நைடைனசியா (Nyctaginaceae) ஆகும். இவை ஆஸ்திரேலியா, இந்தோ பசிபிக் நாடுகள், மற்றும் இந்தியா போன்ற நாடுகளில் காணப்படுகிறது. இதன் இலைகள் மூலிகை மருந்தாக பயன்படுகிறது.

மேற்கோள்கள் 

பூக்கும் தாவரங்கள்
மூலிகைகள்
அன்னூர் ஊராட்சி ஒன்றியம்

அன்னூர் ஊராட்சி ஒன்றியம் , இந்தியாவின் தமிழ்நாட்டின்  கோயம்புத்தூர் மாவட்டத்தில் உள்ள பன்னிரண்டு    ஊராட்சி ஒன்றியங்களில் ஒன்றாகும். அன்னூர் ஊராட்சி ஒன்றியம் இருபத்து ஒன்று ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம்  அன்னூரில் இயங்குகிறது. அன்னூர் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் அன்னூரில் அமைந்துள்ளது.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, அன்னூர் ஊராட்சி ஒன்றியத்தின் மொத்த மக்கள் தொகை 92,453 ஆகும். அதில்  பட்டியல் இன மக்களின்  தொகை 25,865 ஆக உள்ளது.  பட்டியல் பழங்குடி வகைகளின்  தொகை 36 ஆக உள்ளது.

ஊராட்சி மன்றங்கள்
அன்னூர் ஊராட்சி ஒன்றியத்தில் உள்ள இருபத்து ஒன்று ஊராட்சி மன்றங்களின் விவரம்;

 அ. மேட்டுப்பாளையம்
  செங்கப்பள்ளி 
 அல்லப்பாளையம்
 அம்போதி  
 கஞ்சப்பள்ளி  
 கனுவக்கரை  
 காரேகவுண்டம்பாளையம்  
 கரியம்பாளையம் 
 காட்டம்பட்டி
 குன்னத்தூர்  
 குப்பனூர் 
 குப்பேபாளையம் 
 எம். ஜி. சி. பாளையம் 
 நாரணபுரம் 
  ஒட்டர்பாளையம் 
 பச்சபாளையம்  
 பாசூர்   
 பிள்ளையாம்பாளையம் 
 பொகலூர் 
 வடக்கலூர் 
 வடவள்ளி

இதனையும் காண்க
 தமிழக ஊராட்சி ஒன்றியங்கள்
 தமிழ்நாடு ஊரக வளர்ச்சி மற்றும் ஊராட்சித் துறை
 தமிழ்நாடு உள்ளாட்சி அமைப்புகள்
 தமிழ்நாடு உள்ளாட்சி மன்றங்கள்

மேற்கோள்கள்

வெளி இணைப்புகள்
 கோயம்புத்தூர் மாவட்ட ஊராட்சி ஒன்றியங்களின் வரைபடம் 

	
கோயம்புத்தூர் மாவட்ட ஊராட்சி ஒன்றியங்கள்
அன்னூர் ஊராட்சி ஒன்றியம்
தரைக்கீரை

தரைக்கீரை அல்லது பருப்புக்கீரை (தாவரவியல் பெயர்: Portulaca oleracea, ஆங்கிலம்: common purslane, pigweed) என்பது  ஒரு ஆண்டுத் தாவரம் ஆகும். இதன் இலைப்பகுதி சதைப்பற்றுள்ளதாக இருக்கிறது. இதன் குடும்பம் போர்டுலகசியா (Portulacaceae) என அறியப்படுகிறது. இத்தாவரம் தரையிலிருந்து 40 செமீ வரை வளரும் தன்மை கொண்டது. இவற்றில் 40 வகைகள் உள்ளன. இத்தாவரம் தற்போது சாகுபடி செய்து விற்பனை செயப்படுகிறது. இதன் இலை உணவாக உட்கொள்ளப்படுகிறது.

மறுபெயர்கள் 
இந்த கீரை தமிழ்நாட்டில் சாரணைக்கீரை, சாரநெத்தி, சொக்காம் புல் கீரை, நங்கினிக்கீரை, கொத்துக்கீரை, வட்ட மொட்டுக்கீரை, பலக்கீரை, நாதரசன்க்கீரை, கொத்துக்கீரை, தரை பாசிலிக்கீரை என்றும் இலங்கையில் மூக்குரைசிக்கீரை, மூக்கிறைச்சி, என்றும் பலவிதமாக அழைக்கப்படுகிறது.

மேற்கோள்கள் 

பூக்கும் தாவரங்கள்
கீரைகள்
இந்தியத் தாவரங்கள்
உழவன் (திரைப்படம்)

உழவன் (Uzhavan) 1993 ஆம் ஆண்டு நவம்பர் மாதம் தீபாவளிக்கு வெளியிடப்பட்ட இயக்குநர் கதிரினால் இயக்கப்பெற்ற தமிழ்த் திரைப்படமாகும். இப்படத்தில் நடிகர் பிரபு, நடிகைகள் பானுப்பிரியா, ரம்பா ஆகியோர் நடித்துள்ளனர். நடிகை ரம்பாவுக்கு இது முதல் திரைப்படமாகும். இசையமைப்பாளர் ஏ. ஆர். ரகுமான்  இப்படத்திற்கு இசையமைத்துள்ளார்.

நடிகர்கள் 
 பிரபு
 பானுப்பிரியா
 ரம்பா
 செந்தில்
 சின்னி ஜெயந்த்
 சுஜாதா

பாடல்கள் 
<div>இத்திரைப்படத்திற்கு பாடல்களை கவிஞர் வாலி மற்றும் கதிர் எழுத இசையமைப்பாளர் ஏ. ஆர். ரகுமான் இசையமைத்துள்ளார்.

மேற்கோள்கள்

வெளி இணைப்புகள்

1993 திரைப்படங்கள்
இந்தியத் தமிழ்த் திரைப்படங்கள்
1993 தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
பிரபு நடித்த திரைப்படங்கள்
செந்தில் நடித்த திரைப்படங்கள்
சுஜாதா நடித்த திரைப்படங்கள்
பசங்க 2 (திரைப்படம்)

பசங்க 2  என்பது 2015 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். குழந்தைகளுக்கான இத்திரைப்படத்தை, பசங்க, மெரினா திரைப்படங்களை இயக்கிய பாண்டிராஜ் இயக்கியிருந்தார். குழந்தைகள் நிஜேஷ், வைஷ்ணவி, ஆருஷ் ஆகியோர் அறிமுகமான இத்திரைப்படத்தில் சூர்யா, அமலா பால், ராம்தாஸ், வித்யா பிரதீப், கார்த்திக் குமார், பிந்து மாதவி ஆகியோரும் நடித்திருந்தனர்.

கதைச்சுருக்கம்

நடிகர்கள் 
 சூர்யா - தமிழ் நாதன் 
 அமலா பால் - வெண்பா தமிழ் நாதன்
 ராம்தாஸ் - கதிர்
 வித்யா பிரதீப் - திவ்யா கதிர்
 கார்த்திக் குமார் - அகில் 
 பிந்து மாதவி - வித்யா அகில்
 மாஸ்டர் நிஷேஷ் - கவின் 
 பேபி வைஷ்ணவி - நைனா 
 மாஸ்டர் ஆருஷ் - அபிமன்
 பேபி தேஜஸ்வினி - காமாக்ஷி

தயாரிப்பு

பாடல்கள்

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

மேற்கோள்கள்

வெளியிணைப்புகள் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
சூர்யா நடித்துள்ள திரைப்படங்கள்
அமலா பால் நடித்த திரைப்படங்கள்
பாக்யோங் வானூர்தி நிலையம்

பாக்யோங் வானூர்தி நிலையம், இந்திய மாநிலமான சிக்கிமின் கேங்டாக்குக்கு அருகில் கட்டப்பட்டுள்ளது. இது  பரப்பளவில், பாக்யாங் நகரில் அமையவுள்ளது. இது சிக்கிமில் கட்டப்படும் முதல் விமான நிலையம் என்று குறிப்பிடத்தக்கது. இது காங்டாகிருந்து 27 கி.மீ. இங்கிருந்து இருந்து கொல்காத்தாவிற்கு நாளொன்றுக்கு ஒரே ஒரு விமானம் இயங்கிறது.

சான்றுகள்

இணைப்புகள்
  சிக்கிமின் கிரீன்பீல்டு விமான நிலையத்தை பற்றி

சிக்கிமில் போக்குவரத்து
இந்திய வானூர்தி நிலையங்கள்
பாக்யோங் மாவட்டம்
கஞ்சன்சுங்கா தேசியப் பூங்கா

கஞ்சன்சுங்கா தேசியப் பூங்கா(Khangchendzonga National Park), இந்திய மாநிலமான சிக்கிமில் உள்ளது. இங்கிருக்கும் கஞ்சஞ்சங்கா மலையினால் இந்த பூங்காவுக்கு இப்பெயர் சூட்டப்பட்டது. இந்த மலைச்சிகரம்  உயரத்தை உடையது. உலகத்திலேயே உயரமான மூன்றாவது மலைச் சிகரமாக உள்ளது. இந்த பூங்கா  பரப்பளவில் அமைந்துள்ளது. இங்கு மான், பனிச்சிறுத்தை, இமயமலை வரையாடு ஆகிய விலங்குகள் வாழ்கின்றன.

இந்த பூங்கா மங்கன் மாவட்டத்திலும், கெய்சிங் மாவட்டத்திலும் அமைந்துள்ளது.

தாவரங்கள்
இங்கு கருவாலி மரம், ஃபிர், மேப்பிள், உள்ளிட்ட தாவரங்களும், மருத்துவ மூலிகைச் செடிகளும் உள்ளன.

விலங்குகள்
இங்கு பனிச்சிறுத்தை, இமயமலை வரையாடு, செந்நாய், தேன் கரடி, இமாலய கருங்கரடி, சிவப்பு பாண்டா, கண்ணாடி விரியன் உள்ளிட்டவை வாழ்கின்றன.

போக்குவரத்து
அருகிலுள்ள விமான நிலையங்கள்:
பக்தோக்ரா விமான நிலையம், டார்ஜிலிங் மாவட்டம், மேற்கு வங்காளம்  ()
கேங்டாக் ஹெலிப்பேடு, கேங்டாக் மாவட்டம், சிக்கிம்
அருகிலுள்ள தொடர்வண்டி நிலையம்: புது ஜல்பாய்குரி தொடருந்து நிலையம், சிலிகுரி ()
அருகிலுள்ள தேசிய நெடுஞ்சாலை: தே.நே 31ஏ
அருகிலுள்ள நகரம்: கேங்டாக்

இணைப்புகள்
 Goecha La : In search of Kangchenjunga by George Thengummoottil Documentary on Goechala Trek inside Kangchenjunga National Park

சான்றுகள்

 கஞ்சன்சுங்கா தேசியப் பூங்கா

இந்திய தேசியப் பூங்காக்கள்
மங்கன் மாவட்டம்
சிக்கிம் புவியியல்
இந்தியாவில் உள்ள உலக பாரம்பரியக் களங்கள்
ராங்போ

ராங்போ, இந்திய மாநிலமான சிக்கிமின் பாக்யோங்  மாவட்டத்தில் உள்ளது. இந்த நகரம் மேற்கு வங்காளத்தின் சிக்கிம் எல்லைக்கு அருகிலுள்ளது. இது டீஸ்டா ஆற்றங்கரையில் அமைந்துள்ளது.

மக்கள் தொகை
2001-ஆம் ஆண்டில் எடுக்கப்பட்ட கணக்கெடுப்பில், இங்கு 3,724 மக்கள் வசிப்பதாக கண்டறியப்பட்டுள்ளது. இவர்களில் 55% ஆண்கள், ஏனையோர் பெண்கள் ஆவர். இவர்களில் 70% மக்கள் கல்வியறிவு பெற்றுள்ளனர்.

சான்றுகள்

சிக்கிம் மாநிலத்திலுள்ள ஊர்களும் நகரங்களும்
பாக்யோங் மாவட்டம்
சிங்தாம்

சிங்தாம், இந்திய மாநிலமான சிக்கிமின்  பெரும்பாலும் கேங்டாக் மாவட்டத்திலும், ஓரளவு பாக்யோங் மாவட்டத்திலும் அமைந்துள்ள ஒரு நகரம். இது கேங்டாக்கில் இருந்து  தொலைவில் அமைந்துள்ளது.

சிங்டம் என்பது

மக்கள் தொகை
2001ஆம் ஆண்டு மக்கள் தொகை கணக்கெடுப்பில், இங்கு 5431 மக்கள் வசிப்பது தெரிய வந்தது. இவர்களில் 56% பேர் ஆண்கள், ஏனையோர் பெண்கள் ஆவர். இவர்களில் 71% மக்கள் கல்வியறிவு பெற்றுள்ளனர்.

போக்குவரத்து
தொடருந்து வழி
புது ஜல்பாய்குரி தொடருந்து நிலையம்

சான்றுகள்

சிக்கிம் மாநிலத்திலுள்ள ஊர்களும் நகரங்களும்
கேங்டாக் மாவட்டம்
கொச்சின் இல்லம்

கொச்சின் இல்லம் (Cochin House) என்பது கொச்சின் மகாராசாவுக்குச் சொந்தமான தில்லியில் உள்ள முன்னாள் குடியிருப்பு  ஆகும். யந்தர் மந்தர் சாலை 3 என்ற முகவரியில் இவ்வீடு அமைந்துள்ளது. கொச்சின் மாநிலத்தின் அரண்மனை என்றும் இவ்வில்லம் அழைக்கப்படுகிறது.

வரலாறு 

இவ்வீடு முதலில் ஒரு பஞ்சாபியான சுசன் சிங் என்ற வீடுநில விற்பனையாளரால்  அவரது தனிப்பட்ட குடியிருப்பாகக் கட்டப்பட்டது. 1911 ஆம் ஆண்டில் புதுதில்லியை தலைநகரமாக பிரித்தானிய அரசு அறிவித்தபோது சுசன் சிங் மற்றும் அவருடைய மகன் சோபா சிங்  இருவரும் புதுதில்லியின் கட்டுமானத் திட்டத்தில் மூத்த துணை ஒப்பந்ததாரர்களாக பொறுப்பேற்றனர். புதுதில்லி நகர கட்டமைப்புத் திட்டத்திற்காக இக்கட்டிடம் 1911 ஆம் ஆண்டில் கட்டி முடிக்கப்பட்டது. இவ்வில்லத்திற்கு வியூகுந்து என்று முதலில் பெயரிடப்பட்டது. அக்காலத்தில் புதுதில்லியின் மிகமுக்கியமான ஒரு நில அடையாளமாக இவ்வில்லம் இருந்தது.

புதிய பிரித்தானிய இந்தியாவின் அரசியலமைப்பின் ஒரு பகுதியாக, இந்திய சுதேச அரசுகளை பிரதிநிதித்துவப்படுத்துவதாக இந்திய பாராளுமன்றத்தில் இந்திய பிரபுக்களுக்காக ஒர் அறை உருவாக்கப்படவேண்டும். இதன் விளைவாக இந்திய பிரபுக்கள் புது தில்லிக்கு வருகை தந்து செயல்பாடுகளில் கலந்து குரல் கொடுப்பது அவசியமாகிப் போனது. 1920 ஆம் ஆண்டில் கொச்சியினை ஆட்சி செய்த கொச்சி மகாராசா, எச்.எச்.ராசா ராமவர்மா, வியூகுந்து வீட்டை சோபாசிங்கிடமிருந்து வாங்கினார். பின்னர் இதை கொச்சின் மாநில அரண்மனை என்று மாற்றம் செய்தார்.

இந்திய சுதந்திரத்திற்குப் பின் கொச்சின் இந்தியாவுடன் சேர்ந்த பிறகு இவ்வில்லம் கேரள  அரசாங்கத்தின் சொத்தாக மாறியது. தற்பொழுது கேரளா இல்ல வளாகமாக விரிவடைந்து மத்திய அரசாங்கத்திற்கான கேரள தூதரகமாக இயங்குகிறது.

மேற்கோள்கள் 

கொச்சி
தில்லி அரண்மனைகள்
கேரள அரசு
தில்லியில் உள்ள அரசு கட்டடங்கள்
இந்திய பாதுகாப்பு அச்சகம் மற்றும் நாணயங்கள் உற்பத்திக் கழகம்

இந்திய  பாதுகாப்பு அச்சகம் மற்றும் நாணயம் உற்பத்திக் கழகம், (Security Printing and Minting Corporation of India Limited) (SPMCIL)  என்பது இந்திய அரசின் நிறுவனமாகும். மத்தியப் பிரதேசத்தின் ஹோசங்காபாத் நகரத்தில் செயல்படும்  இந்நிறுவனம் பணத் தாள்கள், வங்கி பண முறி தாள்கள் (bank notes), நாணயங்கள், நீதிமன்ற சார்பற்ற வில்லை, அஞ்சல் வில்லைகள் மற்றும் அரசு சார்பான ஆவணத் தாள்களை அச்சிடுகிறது.இந்திய அரசின் நிதித் துறையின் கீழ் இயங்கும்  இந்நிறுவனம் 2006 ஆம் ஆண்டில் துவக்கப்பட்டது. நான்கு  காகித அச்சகங்களும், நான்கு நாணயச்சாலைகளும், ஒரு காகித ஆலைகளும் கூடிய ஒன்பது அலகுகளை இக்கழகம் கொண்டுள்ளது.

அலகுகள்

அச்சகங்கள் 
இந்திய  பாதுகாப்பு அச்சகம் மற்றும் நாணயம் உற்பத்திக் கழகம்  நான்கு அச்சகங்களை கொண்டுள்ளது. பணத் தாள்கள், (Currency Note Press) (CNP), வங்கி முறி தாள்கள் (Bank Note Press) (BNP), அரசு ஆவணங்கள் மற்றும் முத்திரை தாள்கள் அச்சிடும் அச்சகங்கள் கொண்டுள்ளது பணத்தாள் அச்சிடும் அச்சக ஆலை 1928 ஆம் ஆண்டில் நாசிக்கில் நிறுவப்பட்டது.  பணத்தாள் அச்சிடும் அச்சகம், மகாராஷ்டிரம் மாநிலத்தின் நாசிக்கிலும், வங்கி பண முறி தாள்கள் மைசூர் மற்றும் மத்தியப்பிரதேச மாநிலத்தில் தேவாஸ் நகரத்தில் உள்ளது. இவ்வலகுகள் இந்திய பணத் தாள்களை அச்சிடுகிறது.
 மேலும் அச்சகத்திற்கு தேவையான மை (ink  உற்பத்தி செய்கிறது.  
மேலும் பயண ஆவணங்கள் (travel documents) அஞ்சல் வில்லைகள் மற்றும் இந்திய அரசுக்கு தேவையான மற்ற ஆவணங்களை உற்பத்தி செய்கிறது.

நாணயச்சாலைகள்
இந்திய  பாதுகாப்பு அச்சகம் மற்றும் நாணயம் உற்பத்திக் கழகம் ,  மும்பை, ஹைதராபாத், கொல்கத்தா, மற்றும் நொய்டாவில் இந்திய நாணயங்களை அச்சிடும் ஆலைகளைக்  கொண்டுள்ளது. இவ்வலகுகள் நாணயங்களை வெளியிடுவதுடன், இந்திய அரசு வழங்கும்  உலோக விருதுகள் மற்றும் பட்டயங்களையும் உருவாக்கிறது.

காகித ஆலைகள் 
இந்திய அரசின் பாதுகாப்பு தாள்கள் உற்பத்தி செய்யும் காகித ஆலை, மத்தியப்பிரதேச மாநிலத்தில் உள்ள ஹோசங்கபாத் நகரத்தில் 1968 ஆம் ஆண்டில் நிறுவப்பட்டது. இந்த அச்சகம் பணத் தாள்கள், வங்கி பண முறி தாள்கள் மற்றும் நீதிமன்றம் சார்பற்ற முத்திரை வில்லைகள் தயாரிக்க பயன்படும் காகிதங்கள் உற்பத்தி செய்கிறது.

மேற்கோள்கள்

வெளி இணைப்புகள் 
 Security Printing and Minting Corporation of India Limited (SPMCIL)
 Bank Note Paper Mill India Private Limited(BNPM)
  அதிர்ச்சி: ரூ.30 ஆயிரம் கோடி மதிப்பிலான 1000 ரூபாய் நோட்டுகளை தவறாக அச்சடித்த ரிசர்வ் வங்கி 

இந்திய அரசுத்துறை நிறுவனங்கள் 
இந்திய அரசு அமைப்புகள்
கீரமங்கலம் மெய்நின்றநாதர் கோயில்

கீரமங்கலம் மெய்நின்றநாதர் கோயில் புதுக்கோட்டை மாவட்டம் ஆலங்குடியை அடுத்த கீரமங்கலம் நகரத்தில் அமைந்துள்ளது. இக்கோயில் இந்துசமய அறநிலையத்துறைக்கு சொந்தமானதாகும்.

சிறப்புகள்
கோவிலின் முன்னர் உள்ள தடாகத்தில் 2016ம் ஆண்டு கட்டப்பட்ட பீடத்துடன் சேர்த்து 81 அடி உயரமுடைய நின்ற நிலையில் உள்ளது சிவன் சிலை. இந்த சிலை தென்னிந்தியாவில் உயரமான சிவன் சிலை எனவும் கூறப்படுகிறது. கோயிலின் வாசலில் சங்கப்புலவர் நக்கீரனின் சிலை அமைக்கப்பட்டுள்ளது. இந்தச் சிலை 7.25 அடி உயரம் கொண்டதாகும். இந்த சிலைகள் 2016 ஆம் ஆண்டு சனவரி மாதம் 20ஆம் நாளன்று திறக்கப்பட்டன.

கோவிலில் பிரகாரத்தில் விநாயகர், முருகப்பெருமான், தெட்சிணாமூர்த்தி, துர்க்கை, சண்டிகேஸ்வரர், நவகிரகங்கள் மற்றும் பைரவர் என அருள்பாளிக்கின்றனர். கொடிமரத்தின் அருகே இருக்கும் பிரதோஷ நந்திக்கு பிரதோஷ தினங்களில் பல்வேறு அபிஷேகங்கள் நடைபெற்று சிறப்பு வழிபாடுகளும் நடைபெறுகின்றன.

கீரமங்கலத்தை சுற்றி இருக்கும் 20க்கும் மேற்பட்ட கிராமங்களில் உள்ளவர்களின் திருமணங்கள் 75% இந்த கோவில் வளாகத்தில் நடைபெறுவது கூடுதல் சிறப்பாகும்.

அமைப்பு
27 அடி உயர பீடத்தில் 54 அடி உயரத்தில் 81 அடி உயரத்தினைக் கொண்டு சிவன் சிலை அமைந்துள்ளது. தடாகத்தின் நடுவே இருக்கும் 81 அடி சிவன் சிலைக்கு நேராக கோவிலின் முன்னர் 7 1/2 அடி உயரத்தில் புலவர் நக்கீரருக்கும் சிலை அமைக்கப்பட்டுள்ளது. கோவிலில் மெய்யே உருவாக மெய்நின்ற நாதர் கிழக்கு திசை நோக்கி காட்சி தருகிறார். அவருக்கு இடப்புறத்தில் தெற்கு திசை நோக்கி அருள்பாளிக்கிறார் அம்பிகை ஒப்பில்லாமணி.

பெயர்க்காரணம்	
சங்க இலக்கியத்தில் ‘‘நக்கீரமங்கலத்தில் சிவனுக்கு 5 களஞ்சு‘‘ என்ற பாடல் வரி வருகிறது. அந்த வரியில் வரும் இடம் பழைய நக்கீரமங்கலம் இன்றைய கீரமங்கலம் என்று குறிப்பிடப்படுகிறது. இங்குள்ள கல்வெட்டுகளில் கோயிலுக்காக தானம் கொடுத்தவர்களின் பட்டியல் உள்ளது. மேலும் 800 ஆண்டுகளுக்கு முன்பு மெய்நின்றநாதருக்கும் ஒப்பிலாமணி அம்மையாருக்கும் குடமுழுக்கு நடத்தப்பட்டதாகவும் கல்வெட்டுகள் மூலம் அறியமுடிகிறது.

மேற்கோள்கள்

புதுக்கோட்டை மாவட்டத்திலுள்ள சிவன் கோயில்கள்
துப்புரவு முடிந்த மாவட்ட ஆசிரியர்கள் தொடங்கிய கட்டுரைகள்
முசுட்டைக்கொடி

முசுட்டைக்கொடி (அறிவியல் பெயர் : Rivea hypocrateriformis) இது ஒரு பூக்கும் தாவர வகையைச்சார்ந்த கொடியாகும். இவற்றில் 47 வகை உள்ளது. இவை ஆசியக்கண்டத்தில் அமைந்துள்ள நாடுகளான இந்தியா, பாக்கிஸ்தான் போன்ற நாடுகளில் காணப்படுகிறது. இதன் இலைப்பகுதி மருத்துவ குணம் கொண்டதாக உள்ளது. இதன் பூக்கள் வெள்ளை நிறத்தில் காணப்படுகிறது.

மேற்கோள்கள் 

தகவற்பெட்டி மேம்பாடு தேவைப்படும் தாவரவியல் கட்டுரைகள்
பூக்கும் தாவரங்கள்
கொடிகள்
பெருகட்டிக்கொடி

பெருகட்டிக்கொடி (அறிவியல் பெயர் : Salacia) இது இந்தியா போன்ற நாடுகளில் ஆயுர்வேத மூலிகையாகப் பயன்படும் கொடி வகையாகும். இது பூத்து காய்காய்க்கும் தாவரம் ஆகும். இக்கொடியானது செலாசுட்ரேசியே (Celastraceae) என்ற குடும்பத்தைச் சார்ந்தது ஆகும். இவை பொதுவாக வெப்ப மண்டல பகுதிகளில் அதிகமாக வளருகிறது.

மேற்கோள்கள்

தாவரப் பேரினங்கள்
பூக்கும் தாவரங்கள்
கொடிகள்
தோலா, இந்தியா

தோலா (Dhola) என்பது இந்தியாவின் குசராத்து மாநிலத்தில் இருக்கும் பாவ்நகர் மாவட்டம்  மாவட்டத்தில் உள்ள ஒரு கணக்கெடுப்பில் உள்ள ஊர் ஆகும்.

புவியியல் அமைப்பு  

21.88°  வடக்கு 71.78° கிழக்கு என்ற அடையாள ஆள்கூறுகளில் தோலா நகரம் பரவியுள்ளது. மேலும், கடல் மட்டத்தில் இருந்து 56 மீட்டர்கள் (183 அடி) உயரத்தில் இந்நகரம் அமைந்துள்ளது. தோலா கிராமத்திற்கான தொடருந்து நிலைய சந்திப்பு பாவ்நகர் மாநில தொடருந்து நிலையத்தில் உள்ளது.

மக்கள் தொகையியல் 

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 8,049 ஆகும். இம்மக்கள் தொகையில் 52 விழுக்காடு நபர்கள் ஆண்கள் மற்றும் 48 விழுக்காடு நபர்கள் பெண்கள் ஆவர். தோலா    நகரின் எழுத்தறிவு சதவீதம் 67% ஆகும். இது  நாட்டின் சராசரி எழுத்தறிவு சதவீதமான 59.5% என்பதை விட அதிகமாகும். எழுத்தறிவில் ஆண்களின் சதவீதம் 75%  மற்றும் பெண்களின் எழுத்தறிவு சதவீதம் 58% ஆகும். மக்கள் தொகையில் 14 சதவீதத்தினர் ஆறு வயதிற்கு உட்பட்டவர்களாக உள்ளனர்.

மேற்கோள்கள் 

பாவ்நகர் மாவட்டம்
குஜராத் மாநிலத்திலுள்ள ஊர்களும் நகரங்களும்
கேன் ரிச்சர்ட்சன்

கேன் வில்லியம் ரிச்சர்ட்சன் (Kane William Richardson, பிறப்பு: 12 பெப்ரவரி 1991) ஆத்திரேலியத் துடுப்பாட்ட வீரர் ஆவார். இவர் தெற்கு ஆஸ்திரேலியா அணியில் முதல் தரப் போட்டிகளிலும் விளையாடி வருகிறார். 2013 இந்தியன் பிரீமியர் லீக் போட்டிகளின் போது புனே வாரியர்சு இந்தியா அணியினால் $700,000 அமெரிக்க டாலர்களுக்கு ஏலத்தில் வாங்கப்பட்டார்.

பன்னாட்டுப் போட்டிகள்
ஆத்திரேலியாவின் இலங்கை அணிக்கு எதிரான 2012-13 போட்டி ஒன்றில் பந்து வீச்சாளர் மிட்செல் ஸ்டார்க் காயமடைந்ததை அடுத்து அவரது இடத்துக்கு கேன் ரிச்சார்ட்சன் விளையாட அழைக்கப்பட்டார். 2013 சனவரியில் தனது முதலாவது ஒருநாள் பன்னாட்டுப் போட்டியில் விளையாடினார்.

பன்னாட்டு சாதனைகள்

ஒருநாள் 5 இலக்குகள்

மேற்கோள்கள்

வெளி இணைப்புகள்
 
 

1991 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்
அருணாசலப் பிரதேச சட்டப் பேரவை

{{Infobox legislature
 | name              = அருணாசலப் பிரதேச சட்டப் பேரவை
 | legislature       = 10வது அருணாச்சல பிரதேச பேரவை
 | coa_pic           = 
 | coa_res           = 200px
 | house_type        = ஓரவை
 | term_limits       = 5 ஆண்டுகள்
 | leader1_type      = பேரவைத் தலைவர்
 | leader1           = பசாங் டோர்ஜி சோனா
 | party1            = பா.ச.க.
 | election1         = மே 2019
 | leader2_type      = துணை பேரவைத் தலைவர்
 | leader2           = டேசம் போங்டே
 | party2            = பா.ச.க.
 | election2         = மே 2019
 | leader3_type      = அவைத் தலைவர்(முதலமைச்சர்)
 | leader3           = பெமா காண்டு
 | party3            = பா.ச.க.
 | election3         = மே 2019
 | leader4_type      = அவை துணைத் தலைவர்(துணை முதலமைச்சர்)
 | leader4           = சௌனா மெய்ன்
 | party4            = பா.ச.க.
 | election4         = மே 2019
 | leader5_type      = எதிர்க்கட்சித் தலைவர்
 | leader5           = காலி
 | party5            = 
 | members           = 60
| structure1        = File:India Arunachal Pradesh Legislative Assembly 2024.svg
 | structure1_res    = 300px
 | political_groups1 = 
அரசு (59)
 பா. ஜ. க (46)
 தே. ம. க (5)
 தே. கா. க (3)
 அ. ம. க (2)
 சுயேட்சை (3)
எதிர்கட்சி 
காலியிடம்மற்றவை (1) இ. தே. கா (1)
 | voting_system1    = First past the post
 | last_election1    = 19 ஏப்ரல் 2024
 | next_election1    = 2029
 | session_room      = 
 | session_res       = 
 | session_alt       = 
 | meeting_place     = சட்டமன்றக் கட்டிடம், இட்டாநகர், அருணாசலப் பிரதேசம்
 | website           = 
}}அருணாசலப் பிரதேச சட்டப் பேரவை''' என்பது வடகிழக்கு இந்தியாவில் உள்ள அருணாசலப் பிரதேச மாநிலத்தின் ஒருமித்த ஓரவை சட்டமன்றமாகும். மாநிலத்தின் தலைநகரான இட்டாநகரில் சட்டப்பேரவையின் அமர்வு உள்ளது. சட்டப் பேரவையானது 60 சட்டப் பேரவை உறுப்பினர்களை உள்ளடக்கியது, ஒரு உறுப்பினர் தொகுதிகளில் இருந்து நேரடியாக தேர்ந்தெடுக்கப்பட்டவர்கள்.

வரலாறு 

29 திசெம்பர் 1969 அன்று, அசாம் ஆளுநரை தலைவராகக் கொண்டு, வடகிழக்கு எல்லைப்புற முகமையின் (இன்றைய அருணாச்சலப் பிரதேசம்) ஆளுகைக்கான உச்ச ஆலோசனைக் குழுவான முகமை சபை நடைமுறைக்கு வந்தது. முகமை சபை 1972 அக்டோபர் 2 இல் பிரதேச சபையால் மாற்றப்பட்டது. 15 ஆகத்து 1975 இல் பிரதேச சபை தற்காலிக சட்டப் பேரவையாக மாற்றப்பட்டது. ஆரம்பத்தில், சட்டப் பேரவை 33 உறுப்பினர்களைக் கொண்டிருந்தது, அதில் 30 உறுப்பினர்கள் நேரடியாக ஒற்றை உறுப்பினர் தொகுதிகளிலிருந்து தேர்ந்தெடுக்கப்பட்டனர் மற்றும் 3 உறுப்பினர்கள் மத்திய அரசால் நியமனம் செய்யப்பட்டனர்.

பதவிகள் மற்றும் தற்போதைய உறுப்பினர்கள் 

தற்போதைய பேரவை அருணாசலப் பிரதேசத்தின் பத்தாவது சட்டப் பேரவையாகும்.

இவற்றையும் காண்க 

 அருணாச்சலப் பிரதேச சட்டமன்றத் தொகுதிகளின் பட்டியல்
 அருணாச்சலப் பிரதேச அரசு
 அருணாச்சலப் பிரதேச ஆளுநர்களின் பட்டியல்
 அருணாச்சலப் பிரதேச முதலமைச்சர்களின் பட்டியல்

குறிப்புகள்

மேற்கோள்கள்

வெளி இணைப்புகள் 
 

 
இந்திய மாநிலங்களின் சட்டமன்றங்கள்
சட்டப் பேரவை
விசுவாமித்திரி ஆறு

விசுவாமித்திரி நதி (Vishwamitri River) என்பது இந்தியாவின் குசராத்து மாநிலத்தில் கிழக்கிலிருந்து மேற்கு நோக்கிப் பாய்கின்ற ஒரு பருவகால ஆறு ஆகும். இந்நதி பவாகாத் குன்றிலிருந்து உற்பத்தியாகி, மாகி மற்றும் நருமதை ஆறுகளுக்கு இடையில் பாய்கிறது.
 
விசுவாமித்திரி நதி வடோதரா நகர் வழியாக மேற்கு நோக்கி பாய்ந்து, கான்பூர் கிராமத்திலுள்ள காம்பத் வளைகுடாவில் கலப்பதற்கு முன்பாக தாதர் மற்றும் கான்பூர் நதிகளுடன் இணைகிறது. அச்வா நீர்த் தேக்கத்திற்கு அருகில் விசுவாமித்திரி நதியின் மீது சாயாசி சரோவரும், தாதர் கிளையாற்றின் மீது கட்டப்பட்டுள்ள தேவ் அணையும்  இவ்வாற்று அமைப்பில் உள்ளடங்கியுள்ளன. வடோதரா வழியாக பாய்வதால் இந்நகரின் கழிவுகள் மற்றும் அருகில் உள்ள தொழிற்சாலைகளின் நீர்மக் கழிவுகள் முதலியன விசுவாமித்திரி நதியில் கலக்கின்றன. இத்தகைய மாசுக்கள் கலந்திருந்த போதிலும் வடோதரா நகர் வழியாக செல்லும் 25 கிலோமீட்டர் தொலைவு நீட்சியில் சதுப்புநில முதலைகள் காணப்படுவதாக 2002 ஆம் ஆண்டில் நடைபெற்ற முதலை ஆய்வு சிறப்புக்குழுவின் அறிக்கை தெரிவித்தது. விசுவாமித்திரி நதி மற்றும் அதன் கிளையாறுகள் மீது பல அணைகள் கட்டப்பட்டிருந்தாலும் தொடர்ந்து இந்நதியில் வெள்ளப் பெருக்கும் ஏற்படுகிறது.

விசுவாமித்திரி நதியின் வளர்ச்சிக்காக வடோதரா நகராட்சி நிர்வாகம் ஒரு அமைப்பை உருவாக்க திட்டமிட்டுள்ளது. எதிர்பார்க்கும் இலக்கை அடைய  20 முதல் 25 ஆண்டுகள் வரை ஆகலாம் என்றாலும், சபர்மதி ஆற்றுக்கு முன்புறமுள்ள பாதைகளை அபிவிருத்தி செய்ய முயற்சிகள் மேற்கொள்வது இவ்வமைப்பின் நோக்கமாகும்.

மேற்கோள்கள்

புற இணைப்புகள் 

Crocodile Specialist Group Newsletter

வடோதரா மாவட்டம்
ஐதராபாத்து பல்கலைக்கழகம்

ஐதராபாத்து பல்கலைக்கழகம் (University of Hyderabad,; சர்வதேச சமசுகிருத ரோமனாக்க அரிச்சுவடி: ஹதராபாது விஸ்வவித்யாலயமு), அல்லது ஐதராபாத்து நடுவண் பல்கலைக்கழகம் (Hyderabad Central University) தெலுங்கானாவின் ஐதராபாத்தில் அமைந்துள்ள பொது ஆராய்ச்சி பல்கலைக்கழகமாகும்.

1974இல் நிறுவப்பட்ட இப்பல்கலைக்கழகம் பெரும்பாலும் வளாகத்தில் தங்கி படிக்குமாறு அமைக்கப்பட்டுள்ளது; பல்வேறு துறைகளில் 400 ஆசிரியர்களும் 5,000 மாணவர்களும் இருக்கின்றனர். தெலுங்கானா மாநில ஆளுநர் பல்கலைக்கழகத்தின்  பதவிசார் முதன்மை முகவராகவும் (ரெக்டர்) இந்தியக் குடியரசுத் தலைவர் பல்கலைக்கழகத்தின் வருநராகவும் (விசிட்டர்) உள்ளனர்.

தனித் தெலுங்கானா போராட்டத்தை அடுத்து 1973இல் ஏற்பட்ட உடன்பாட்டின் ஆறு-புள்ளி  சூத்திரத்தின்படி இந்தப் பல்கலைக்கழகம் நிறுவப்பட்டுள்ளது.  இதன் முதல் துணை வேந்தராக பனாரசு இந்து பல்கலைக்கழகத்தின் கரிம வேதியியியலாளர் குர்பக்சு சிங் 1974 முதல் 1979 வரை பணியாற்றினார். இதன் முதல் வேந்தராக பி.டி. ஜட்டி பொறுப்பிலிருந்தார்.

ஐதராபாத்து பல்கலைக்கழகம் நாட்டின் முதன்மை கல்வி நிறுவனங்களில் ஒன்றாக, சவகர்லால் நேரு பல்கலைக்கழகம், தில்லி பல்கலைக்கழகம் மற்றும் இந்தியத் தொழினுட்பக் கழகங்களுக்கு இணையாக, கருதப்படுகின்றது. இந்தியாவின் முதல் பத்து பல்கலைக்கழகங்களில் ஒன்றாக, குறிப்பாக ஆராய்ச்சிக்கு, தொடர்ந்து மதிப்பிடப்பட்டு  வருகின்றது. சனவரி 2015இல், இந்தியக் குடியரசுத் தலைவரால் சிறந்த நடுவண் பல்கலைக்கழகங்களுக்கு வழங்கப்படும் வருநர் விருது ஐதராபாத்து பல்கலைக்கழகத்திற்கு  கிடைத்துள்ளது.

இந்தப் பல்கலைக்கழகம் காச்சிபௌலியில் கிட்டத்தட்ட 2300 ஏக்கர் பரப்பளவில் அமைந்துள்ளது. இந்த வளாகத்தில் தாவரவகைகளும் விலங்கினங்களும் மிகுந்துள்ளன; 734 வகை தாவரங்களும் பத்துவகை பாலூட்டிகளும்  பதினைந்து வகை ஊர்வனவும் 159 வகை பறவைகளும் உள்ளன.

மேற்சான்றுகள்

வெளி இணைப்புகள் 
University website
University of Hyderabad Official Facebook Page
UOH Herald, Campus Online Magazine
Aggregate Department of Communication Online Lab Journal
University of Hyderabad Official Google Plus Page

ஐதராபாத்து
இந்திய நடுவண் பல்கலைக்கழகங்கள்
தெலங்காணாவில் கல்வி
1 வது சதுரங்க ஒலிம்பியாடு

1 வது சதுரங்க ஒலிம்பியாடு (1st Chess Olympiad) 1927  ஆம் ஆண்டில் ஐக்கிய இராச்சியத்தின் தலைநகரமான இலண்டன் மாநகரில் நடைபெற்றது. வயது வேறுபாடில்லாத போட்டியாளர்கள் மற்றும் பெண்களுக்கானப் போட்டிகள் மட்டுமில்லாமல் சதுரங்க விளையாட்டைப் பிரபலமாக்கும் நோக்கில் பல்வேறு நிகழ்வுகள் அப்போது நடைபெற்றன. 1927 ஆம் ஆண்டு சூலை 18 முதல் சூலை 30 வரை இலண்டனில் நடைபெற்ற இந்த ஒலிம்பியாடு போட்டியில் முதலாவது பெண்கள் உலகச் சதுரங்கப் போட்டியும் நடைபெற்றது.

முடிவுகள்

அணிகளின் நிலை 

{| class="wikitable"
! # !!நாடு !! சதுரங்க வீரர்கள் !! புள்ளிகள்
|-
| style="background:gold;"|1 ||  || கெசா மரோக்சி, கெசா நாகி, அர்பத் வச்டா,கொர்னெல் அவாசி, எண்ட்ரெ சிடெய்னர் || 40 
|-
| style="background:silver;"|2 ||  || ஒர்லா எர்மான் கிராசு, ஒல்கெர் நார்மன்-ஆன்சென், எரிக் ஆண்டர்சன் (சதுரங்க வீரர்), கார்ல் ரூபன் || 38
|-
| style="background:#cc9966;"|3 ||  || என்றி எர்ன்சுடு அட்கின்சு, பிரடெரிக் யாடெசு, சியார்சு ஆலன் தாமசு,ரெகினால்டு பிரைசு மைக்கேல், சிபென்சர் || 36
|-
| 4 ||  || மேக்சு யுவீ, என்றி வீனிங்க், குரூன், யான் வில்லெம் டெ கோல்சிடெ,வில்லெம் செல்பவுட் || 35
|-
| 5 ||  || ரிச்சார்டு ரெட்டி, கார்ல் கில்க், கார்ல் அரோமத்கா, அமோசு போக்கோர்னி, லாடிசுசிலாவ் புரோகசு || 34
|-
| 6 ||  ||  சீக்பெர்டு டாரசு, யாக்கசு மீசசு, கார்ல் கார்லுசு, என்ரிச் வாக்னர் || 34
|-
| 7 ||  || எர்னசுடு குரூன்பெல்டு, யோசப் லோக்வென்க், ஆன்சு குமோச்,சீக்பிரைடு ரெகினால்டு வுல்ப்,குரூபர் || 34
|-
| 8 ||  || ஆன்சு யோகனர் எச், ஆசுகர் நாகெலி, ஓட்டோ சிம்மர்மான், என்றி கிரோப், வால்டர் மைக்கேல் || 32
|-
| 9 || {{flagicon|யுகோசுலோவிய இராச்சியம்  ||போரிசிலாவ் கோசுடிக், விளாடிமிர் வுகோவிச், லாசோசு அசுடோலோசு, கலாபார் || 30
|-
| 10 ||  || சிடெபனோ ரோசலி டெல் டர்கோ,மாரியோ மோன்டிசெல்லி, மேக்சு ரோமாய்,அண்டோனியோ சாக்கோனி || 28
|-
| 11 ||  || ஆலன் நில்சான்,கசுடாப் நிகோம்,எர்னசுடு சாக்கப்சன்,கோசுடா சுடோல்சு || 28
|-
| 12 ||  || ராபர்டோ கிராவ்,ரிவாரோலா,னோகியூவசு அகுனா,லூயிசு பாலௌ (சதுரங்க வீரர் || 27
|-
| 13 ||  || ஆண்ட்ரெ செரான்,ஆண்ட்ரெ மபாங்,சியார்செசு ரினாடு, லூயிசு பெட்பெடர் || 24
|-
| 14 ||  || Aஅனாடோல் திசெபுர்னாப்,ராசுமுசான்,எயிலிமோ,டெர்கோ || 21
|-
| 15 ||  || சியார்சு கோல்டனோவ்சுகி,சென்சர் ஐ, லௌவியாவ்,சென்சர் எம் || 21
|-
| 16 ||  ||மானுவேல் கோல்மேயோ டோரியன்டெ, வாலன்டி மாரின் ஒய் லோவெட், விலார்டெபோ, சோலெர் || 14
|}

தனிநபர் பதக்கங்கள் 

சதுரங்கப் பலகை வரிசை அடிப்படையில் போட்டி முடிவுகள் அறிவிக்கப்படவில்லை. அதிகப்புள்ளிகள் ஈட்டிய முதல் ஆறு வீரர்களுக்கு பரிசு வழங்கப்பட்டது.

{| class="wikitable"
! # !!வீரர் !! புள்ளிகள் !! சதவீதம்
|-
| style="background:gold;"|1 || {{flagathlete|சியார்சு ஆலன் தாமசு, இங்கிலாந்து|| 12/15 || 80%  
|-
| style="background:gold;"|1 || {{flagathlete|ஓல்கர் நார்மான் ஆன்சென், டென்மார்க் || 12/15  || 80%  
|-
| style="background:#cc9966;"|3 || {{flagathlete|ரிச்சர்டு ரெட்டி, செக்கோசுலோவேகியா || 11/15 || 76.7%
|-
| 4 || {{flagathlete|கெசா மார்கோசி, அங்கேரி || 9/12 || 75%
|-
| 5 || {{flagathlete|எர்னசுடு குரூன்பெல்டு, ஆத்திரியா || 9/13 || 73.1%
|-
| 6 || {{flagathlete|மேக்சு யூவி, நெதர்லாந்து || 10/15 || 70%
|}

மேற்கோள்கள் 

1st Chess Olympiad: London 1927 OlimpBase

சதுரங்கப் போட்டிகள்
1927 நிகழ்வுகள்
குரோட்டைல் ஆல்ககால்

குரோட்டைல் ஆல்ககால் அல்லது குரோட்டனைல்  ஆல்ககால் (Crotyl alcohol, or crotonyl alcohol) என்பது C4H8O என்ற மூலக்கூற்று வாய்ப்பாடு கொண்ட ஒரு நிறைவுறாத ஆல்ககால் ஆகும். நிறமற்ற திரவமான இக்கரிம வேதியியல் சேர்மம் தண்ணீரில் மிதமாகவும் பெரும்பாலான கரிமக் கரைப்பான்களில் கலக்கும் இயல்பும் கொண்டிருக்கிறது. ஒருபக்க மாற்றியன், மாறுபக்க மாற்றியன் என இரண்டு வகையான மாற்றியன்களை இவ்வால்ககால் பெற்றுள்ளது. 

குரோட்டனால்டிகைடை ஐதரசனேற்றம் செய்து குரோட்டைல் ஆல்ககால் தயாரிக்கப்படுகிறது. வர்த்தகரீதியாகவும் சிறிதளவு முக்கியத்துவம் கொண்ட சேர்மமாக இந்த ஆல்ககால் விளங்குகிறது.

மேற்கோள்கள்

இவற்றையும் காண்க 

குரோட்டைல்
 அல்லைல் ஆல்ககால்
 குரோட்டனால்டிகைடு
 குரோட்டானிக் அமிலம்

முதன்மை ஆல்ககால்கள்
ஆல்க்கீன்கள்
ஆல்ககால்கள்
குரோட்டைல் சேர்மங்கள்
தாவி ஆறு

தாவி ஆறு, இந்தியாவின் சம்மு காசுமீர் மாநிலத்தின் ஜம்மு நகரின் குறுக்கே பாய்ந்து செல்கிறது. தாவி ஆறு ஜம்மு நகரின் ஊடாகப் பாய்ந்து ஜம்மு நகரை இரண்டாக பிரிக்கிறது. பழைய ஜம்மு நகருக்கு முழுமையான குடிநீர் தேவையை தாவி ஆறு வழங்குகிறது.

தாவி ஆற்றின் பிறப்பிடம்

ஜம்மு காஷ்மீர் மாநிலத்தில் உள்ள தோடா மாவட்டத்தின் தென்மேற்கே அமைந்த பாதர்வா எனுமிடத்தில் உள்ள காளி குந்தி பனியாற்றிலிருந்து, தாவி ஆறு உருவாகி தோடா மாவட்டம்,  உதம்பூர் மாவட்டம் மற்றும் ஜம்மு மாவட்டம் வழியாக பாய்ந்து செல்கிறது.

செயற்கை ஏரி
சம்மு காஷ்மீர் மாநிலத்தின் கோடைகாலத் தலைநகரான ஜம்மு நகரத்தின் குடிநீர் ஆதாரத்தைப் பெருக்க, சம்மு காஷ்மீர் மாநிலத்தில் முதன்முறையாக தாவி ஆற்றை ஒட்டி முப்பது கோடி ரூபாய் செலவில் பெரிய செயற்கை ஏரி ஒன்று 2012ஆம் ஆண்டிலிருந்து அமைக்கப்பட்டு வருகிறது.

புராணகால நம்பிக்கைகள்
இராஜ பேகர் தேவதா என்பவர், ஜம்முவின் பட்டத்தரசரின் நோயை  குணமாக்க தாவி ஆற்றை ஜம்மு நகருக்கு கொண்டு வந்ததாகவும், அதனால் மகிழ்ந்த பட்டத்தரசர் தேவதாவை ஜம்முவின் அரியணையில் அமர்த்தினார்.

மேற்கோள்கள்

ஜம்மு காஷ்மீர் ஆறுகள்
மும்மக்னீசியம் பாசுபேட்டு

மும்மக்னீசியம் பாசுபேட்டு (Trimagnesium phosphate) என்பது Mg3(PO4)2 என்ற மூலக்கூற்று வாய்ப்பாடு கொண்ட பாசுபாரிக் அமிலத்தினுடைய மக்னீசிய உப்பாகும்.

விகிதவியல் அளவுகளில் ஒருமக்னீசியம் பாசுபேட்டுடன் மக்னீசியம் ஐதராக்சைடு சேர்த்து வினைப்படுத்துவதன் மூலமாக மும்மக்னீசியம் பாசுபேட்டைத் தயாரிக்க முடியும்.

Mg(H2PO4)2+2 Mg(OH)2 → Mg3(PO4)2•8H2O 

இயற்கையில் போப்பைரைட்டு என்ற கனிமமாக, மும்மக்னீசியம் பாசுபேட் எண்நீரேற்று வடிவில் காணப்படுகிறது.

பாதுகாப்பு 
அமெரிக்க உணவு மற்றும் மருந்து நிர்வாகம் மும்மக்னீசியம் பாசுபேட்டை பொதுவான பாதுகாப்பு அங்கீகாரப் பொருட்கள் பட்டியலில் பட்டியலிட்டுள்ளது.

மேற்கோள்கள்

இவற்றையும் காண்க 
மக்னீசியம் பாசுபேட்டு

மக்னீசியம் சேர்மங்கள்
பாசுபேட்டுகள்
அமில உப்புகள்
சீலாந்தியா

சீலாந்தியா (Zealandia, , மாவோரி: Te Riu-a-Māui, தாசுமான்டிசு (Tasmantis) அல்லது நியூசிலாந்து கண்டம் எனப்படுவது பெரும்பாலும் மூழ்கியுள்ள கண்டப்பகுதியாகும். இது அந்தாட்டிக்காவிலிருந்து 85 முதல் 130 மில்லியன் ஆண்டுகளுக்கு முன்னரும் தொடர்ந்து ஆத்திரேலியாவிலிருந்து 60–85 மில்லியன் ஆண்டுகளுக்கு  முன்னரும் பிரிந்து நீரில் அமிழ்ந்த கண்டப்பகுதியாகும். இது 23 மில்லியன் ஆண்டுகளுக்கு முன்னர் முழுமையாக மூழ்கியிருந்திருக்கலாம்; இன்றும் பெருமளவு (93%) அமைதிப் பெருங்கடலில் அமிழ்ந்துள்ளது.சதாம் தீவுகளுக்கு தெற்கேயுள்ள போல்லோன் கடல்மலை சிலாந்தியாவுடன் எவ்வளவு வலிவாகப் பிணைக்கப்பட்டுள்ளது என்பது தெரியவில்லை.

சிலாந்தியா நியூசிலாந்தின் மீன்பிடித் தொழிலுக்கு மிகவும் உதவியாக உள்ளது; நியூசிலாந்தின் இயற்கைவளிக் களம் சீலாந்தின் தரநாக்கிப் பகுதியில் உள்ளது.  2007இல் பெரும் தென் கிண்ணப் பகுதியில் எண்ணெய்  முற்றாய்விற்கு அனுமதி அளிக்கப்பட்டுள்ளது. கடலுக்கடியிலான கனிமங்களாக  இரும்பு, எரிமலைசார் சல்பைடுகள், பெரோமங்கனீசு கணுக்களின் படிவுகள் உள்ளன.

மக்கள்தொகை 
 நியூசிலாந்து – 4,430,400
 நியூ கலிடோனியா – 252,000
 நோர்போக் தீவு – 2,302
 லோர்ட் ஹாவ் தீவு குழுமம் – 347
 எலிசபெத் மற்றும் மிடில்டன் கடலடிப் பாறைகள் – 0

மொத்த மக்கள்தொகை: 4,685,000

கண்ட வகைப்பாடு 
சிலாந்தியா ஒரு புவியியல் கண்டமே என்றும், அது ஒரு கண்டத்திட்டோ அல்லது குறுங்கண்டமோ அல்ல என்றும் அமெரிக்க புவியியல் கழகம் 2017 பெப்ரவரியில் அறிக்கை ஒன்றை விடுத்துள்ளது.

மேற்கோள்கள்

வெளி இணைப்புகள் 
 Zealandia the New Zealand (drowned) Continent, from Te Ara

மூழ்கிய கண்டங்கள்
நியூசிலாந்தின் புவியியல்
நியூ கலிடோனியா
ஓசியானியப் புவியியல்
சண்டிகர் பன்னாட்டு வானூர்தி நிலையம்

சண்டிகர் பன்னாட்டு வானூர்தி நிலையம்  இந்திய நகரமான சண்டிகர் நகரத்தின் வான்வழிப் போக்குவரத்துக்கு உதவுகிறது. இதன் அமைவிடம் இந்திய பஞ்சாபின் மொகாலியில் உள்ளது. இந்திய பஞ்சாப், ஹரியானா ஆகிய மாநிலங்களுக்கும் போக்குவரத்துக்கு ஏதுவாக அமைந்திருக்கிறது.

புதிய முனையத்தின் மொத்த பங்குகளில் 24.5 சதவீதத்தை இந்திய பஞ்சாபும், மற்றொரு 24.5 சதவீதத்தை அரியானாவும் கொண்டிருக்கின்றன. இந்திய வானூர்தி நிலையங்கள் ஆணையம் ஏனைய 51 சதவீத பங்குகளை கொண்டுள்ளது.

இங்கு வான்படையின் விமானங்களும் வந்து இறங்குகின்றன.

ஓடுதளங்கள் 
இந்த நிலையத்தில் 9000 அடி நீளத்துக்கு ஓடுபாதை அமைக்கப்பட்டுள்ளது. ஓடுபாதையை இந்திய வான்படை கட்டுப்படுத்துகிறது.

வானூர்திகளும் சேரும் இடங்களும்

சான்றுகள்

இணைப்புகள் 
 சண்டிகர் சர்வதேச விமான நிலையத்தைப் பற்றி 

சண்டிகரில் போக்குவரத்து
இந்திய பஞ்சாபில் உள்ள வானூர்தி நிலையங்கள்
அரியானாவில் போக்குவரத்து
இந்திய பன்னாட்டு வானூர்தி நிலையங்கள்
கேரள சம்பர்க் கிராந்தி விரைவுவண்டி

கேரள சம்பர்க் கிராந்தி விரைவுவண்டி, இந்திய இரயில்வேயின் கட்டுப்பாட்டில் இயங்குகிறது. இது சண்டிகர் சந்திப்புக்கும், திருவனந்தபுரம் கொச்சுவேலிக்கும் இடையே இயக்கப்படுகிறது.

நிறுத்தங்கள்
சண்டிகர் சந்திப்பு
அம்பாலா பாளையம்
புது தில்லி
ஹசரத் நிசாமுதின்
கோட்டா
வடோதரா
பன்வேல்
மட்காவ்
உடுப்பி
மங்களூர் சென்ட்ரல்
காசரகோடு
கண்ணூர்
கோழிக்கோடு
ஷொறணூர் சந்திப்பு
திருச்சூர்
எறணாகுளம் சந்திப்பு
ஆலப்புழா
காயங்குளம் சந்திப்பு
கொல்லம் சந்திப்பு
திருவனந்தபுரம் கொச்சுவேலி

சான்றுகள்

{கேரளம் வழியாக செல்லும் விரைவுத் தொடருந்துகள்}}

இந்திய விரைவுவண்டிகள்
அய்யம்பேட்டை (தஞ்சாவூர்)

அய்யம்பேட்டை (ஆங்கிலம்:Ayyampettai), என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பாபநாசம் வட்டத்தில் இருக்கும் ஒரு பேரூராட்சி ஆகும். அய்யம்பேட்டை முன்பு இராமச்சந்திரபுரம் என்று அறியப்பட்டது. இங்கு அதிகம் சௌராட்டிர மக்களும், பட்டு சாலியர்களும், இசுலாமியர்களும் வாழ்கிறார்கள். நெசவுத் தொழில் அதிக அளவில் புழக்கத்தில் உள்ளது. இங்கு இரயில் நிலையம் ஒன்றும், பழமையான பள்ளியும் உள்ளன.

அய்யம்பேட்டை பேரூராட்சியில்  பிரசன்ன ராஜகோபாலசாமி திருக்கோவிலில் ஆண்டு தோறும் தேரோட்டம் நடைபெற்று வருகிறது. மேலும் ஸ்ரீ சக்கரவாக்கீஸ்வரர் சுவாமி கண்ணாடி பல்லக்கில் ஏழு ஊர் சுற்றி வலம்வரும் சப்தஸ்தான திருவிழாவில் அய்யம்பேட்டை நகரில் பூச்சொரிதல் விழா ஆண்டு தோறும் நடைபெறுகிறது.

அமைவிடம் 
அய்யம்பேட்டை  பேரூராட்சிக்கு கிழக்கே கும்பகோணம் 24 கிமீ; மேற்கே தஞ்சாவூர் 15 கிமீ தொலைவில் உள்ளது.

பேரூராட்சியின் அமைப்பு              
7.73 சகிமீ பரப்பும்,   15  வார்டுகளும்,  186  தெருக்களும் கொண்ட இப்பேரூராட்சி  பாபநாசம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 4,106   வீடுகளும், 16,263  மக்கள்தொகையும் கொண்டது.

புவியியல் 
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 28 மீட்டர் (91 அடி) உயரத்தில் இருக்கின்றது.

வெளி இணைப்புகள் 
 அய்யம்பேட்டை பேரூராட்சியின் தொடர்பு மையங்கள்

மேற்கோள்கள்

வெளி இணைப்புகள் 
 அம்மாப்பேட்டை பேரூராட்சியின் இணையதளம்

தஞ்சாவூர் மாவட்டத்தில் உள்ள பேரூராட்சிகள்
கேர்கைலன் பீடபூமி

கேர்கைலன் பீடபூமி  அல்லது கேர்கெலென் பீடபூமி (Kerguelen Plateau,, ) தெற்கு இந்தியப் பெருங்கடலில் உள்ள கடற்படுகை பீடபூமியும் பெரும் அனற்பாறை திரட்சியும் (LIP) ஆகும்.  இது ஒரு குறுங்கண்டமும்  மூழ்கிய கண்டமும் ஆகும். இது ஆத்திரேலியாவிற்குத் தென்மேற்கே 3,000 கிமீ தொலைவில் அமைந்துள்ளது. இப்பீடபூமி  சப்பானைப் போல மூன்று மடங்கு பெரியது. இந்தப் பீடபூமி வடமேற்கு-தென்கிழக்கு திசையாக 2,200 கிமீ தொலைவிற்கு நீரினடியில் பெரும் ஆழத்தில்  அமைந்துள்ளது.

இந்தப் பீடபூமி கெர்கைலன் கடல் எரிமலையால் உருவாகியுள்ளது; 130 மில்லியன் ஆண்டுகளுக்கு முன்னர் கோண்டுவானா பிரிந்ததிலிருந்து உருவாகத் தொடங்கியது. இந்தப் பீடபூமியின் சிறுபகுதி கடல் மட்டத்திற்கு மேலே உள்ளது.  இவை  பிரெஞ்சுப் பகுதியான கெர்கைலன் தீவும் ஆத்திரேலியப் பகுதியான ஏர்ட் தீவும் மக்டொனால்ட் தீவும் ஆகும்.  ஏர்ட் தீவிலும் மக்டொனால்ட் தீவிலும் எரிமலைகள் அவ்வப்போது குமுறுகின்றன.

மேற்சான்றுகள்

உசாத்துணைகள்

வெளி இணைப்புகள்
 

தொன்மவியல் கண்டங்கள்
அரு. இலட்சுமணன்

அருணாச்சலம் இலட்சுமணன் (Arunachalam Lakshmanan, சுருக்கமாக A. R. Lakshmanan, 22 மார்ச்சு 1942 - 27 ஆகத்து 2020) இந்திய உச்ச நீதிமன்ற ஒய்வு பெற்ற நீதிபதி ஆவார். 2006 முதல் 2009 வரை இந்திய சட்டக் குழுவின் தலைவராக இருந்தார்.

தேவகோட்டையைச் சேர்ந்த இலட்சுமணன் சென்னையில் கல்வி பயின்றார். 1968 ஆம் ஆண்டில் வழக்குரைஞராகப் பதிவானார். அரசுத் தரப்பு வழக்குரைஞராகவும், பல வங்கிகளில் சட்ட ஆலோசகராகவும் பதவி வகித்தார். பிற்படுத்தப் பட்ட வகுப்பைச் சேர்ந்த சட்டம் பயிலும் மாணவர்களுக்குப் பயிற்சி அளிக்க தமிழ் நாடு அரசு இலக்சுமணனை அமர்த்தியது. சென்னை உயர்நீதி மன்றத்திலும், கேரளா உயர்நீதி மன்றத்திலும் நீதிபதியாகவும் பின்னர் இராசஸ்தான் உயர்நீதி மன்றத்தில் முதன்மை நீதிபதியாகவும்  அமர்த்தப் பட்டார். ஆந்திர உயர்நீதிமன்றத்திலும்  முதன்மை நீதிபதியாக இருந்தார். 2002 திசம்பர் அன்று இந்திய உச்ச நீதிமன்ற நீதிபதியாக  அமர்த்தப் பட்டார். 2007 மார்ச்சு மாதம் ஒய்வு  பெற்றார்.  உச்ச நீதிமன்றம் இவரை முல்லைப் பெரியாறு அணை விவகாரத்தில் தமிழ் நாடு அரசின் பிரதிநிதியாக அமர்த்தியது.

உசாத்துணைகள்
http://www.sci.nic.in/judges/bio/120_arlakshmanan.htm
http://www.thehindu.com/2003/11/30/stories/2003113003850400.htm

1942 பிறப்புகள்
2020 இறப்புகள்
இந்திய உச்ச நீதிமன்ற நீதிபதிகள்
21-ஆம் நூற்றாண்டு இந்திய நீதிபதிகள்
சென்னை அரசியல்வாதிகள்
தமிழ் நீதிபதிகள்
இந்துச் சான்றோர் பட்டியல்

இந்த இந்துச் சான்றோரின் பட்டியலானது', அந்நெறியின் சான்றோர்கள், ஞானிகள், மகான்கள், தத்துவவியலாளர்கள், முனிவர்கள் ஆகியோரைப் பட்டியற்படுத்துகின்றது

அக்கா மகாதேவி(பொ.பி1130 – 1160)
அரவிந்தர் (15 ஆகஸ்டு 1872 – 5 டிசம்பர் 1950)
ஆண்டாள் (பொ.பி 767 அளவில்)
ஆதி சங்கரர் (பொ.பி 788 – 820)
அம்ருதானந்தமயி (பி. 27 செப்டம்பர் 1953)
ஆழ்வார் - பன்னிருவர் (பொ.பி 700–1000)
இராமானுசர் (பொ.பி 1017 – 1137)
ஔவையார் (பொ.பி 1ஆம் -2ஆம் நூ. இடையே)
காரைக்காலம்மையார் (பொ..பி 6ஆம் நூற்.)
கோரக்கநாதர் (பொ.பி 10/11ஆம் நூற்.)
சத்திய சாயி பாபா (23 நவம்பர் 1926 – 24 ஏப்ரல் 2011)
சந்திரசேகர சரசுவதி (20 மே 1894 – 8 யனவரி 1994)
சித்பவானந்தர் (11 மார்ச்சு 1898 – 16 நவம்பர் 1985)
சிவயோக சுவாமி  (1872 – 1964)
சிவாய சுப்ரமணியசுவாமி (5 யனவரி 1927 – 12 நவம்பர் 2001)
சின்மயானந்தா (1916 – 1993)
சீரடி சாயி பாபா (1838–1918) 
சைதன்யர் (18 பிப்ரவரி 1486 – 14 யூன் 1534)
தயானந்த சரசுவதி, (ஆரிய சமாசம்) (1824 – 1883)
துக்காராம் (பொ.பி 1608 – 1649)
சுவாமி தயானந்தர் (தமிழ்நாடு) (15 ஆகத்து 1930 - 23 செப்டம்பர் 2015)
நாமதேவர் (பொ..பி  1270 – 1350)
நாயன்மார் அறுபத்துமூவர் (பொ.பி 500–700)
நாராயணகுரு (1854 – 1928)
சுவாமி நாராயணர் (1781 – 1830)
நிசார்க்கதத்த மகராயர்(1897 – 1981)
நிம்பார்க்கர் (பொ.பி 13ஆம் நூற்.)
பாபாஜி (18-19ஆம் நூற்றாண்டு)
பக்திவேதாந்த சுவாமி பிரபுபாதா (1 செப்டம்பர் 1896 – 14 நவம்பர் 1977)
மீரா (பொ..பி 1498 – 1547)
மெய்கண்ட தேவர் (பொ.பி 13ஆம் நூற்.)
இரமண முனிவர் (1879 – 1950)
ராகவேந்திரர் (1595 – 1671)
ராமகிருஷ்ணர் (1836 – 1886)
வல்லபாச்சாரியார் (1479 – 1531)
வித்யாரண்யர் (பொ.பி 1268 – 1386)
விவேகானந்தர் (12 யனவரி 1863 – 4 யூலை 1902)
வேதாத்திரி மகரிஷி  (14 ஆகஸ்ட்1911 – 28 மார்ச் 2006) 
ஜக்கி வாசுதேவ் (பி. 3 செப்டம்பர் 1957)

உசாத்துணைகள்
 

 இந்து சமயம்
இந்துத் துறவிகள்